при непряко управление
 1. Бенефициерът по ИПП II, на когото са възложени задачи по изпълнението на бюджета във връзка с помощ по ИПП II, носи отговорност за провеждането на оценки на програмите, които управлява.
 2. Бенефициерът по ИПП II изготвя план за оценка, съдържащ дейностите по оценка, които той планира да извърши в отделните етапи на изпълнението.
 ГЛАВА III
 Докладване
 Член 23
 Годишни доклади за изпълнението на помощ по ИПП II от бенефициерите по ИПП II при непряко управление
 1. В съответствие с член 60, параграф 5, първа алинея, букви а)—в) от Регламент (ЕС, Евратом) No 966/2012 бенефициерът по ИПП II представя на Комисията до 15 февруари на следващата финансова година:
 а)
 годишен доклад за изпълнението на възложените задачи;
 б)
 годишни финансови доклади или извлечения по метода на начисляването, както е посочено в споразумението за финансиране, относно разходите, направени при изпълнението на възложените задачи;
 в)
 годишна декларация за управлението, както е предвидено в член 9, параграф 4;
 г)
 резюме на докладите от одитите и от проверките, извършени от ръководната структура, които осигуряват солидна основа за декларацията за управлението. Това резюме включва анализ на естеството и степента на грешките и слабостите, установени в системите, предприетите или планирани корективни действия, както и последващите действия по докладите, издадени от одитния орган.
 2. В съответствие с член 60, параграф 5 от Регламент (ЕС, Евратом) No 966/2012 бенефициерът по ИПП II представя на Комисията становище от одита до 15 март на следващата финансова година.
 3. При приключване на изпълнението на всяка програма бенефициерът по ИПП II представя окончателен доклад, който обхваща целия период на изпълнение и може да включва последния годишен доклад.
 4. В зависимост от действието или програмата, за която отговаря, от оперативната структура може да бъде поискано да изготви всеобхватен годишен доклад за цялата финансова година, който да бъде предаден от националния координатор за ИПП на Комисията след разглеждането му от отговорния секторен мониторингов комитет.
 ДЯЛ V
 ПРОЗРАЧНОСТ И ВИДИМОСТ
 Член 24
 Информация, публичност и прозрачност
 1. Всички участници, които изпълняват помощ по ИПП II, както е определено в член 58, параграф 1, букви а)—в) от Регламент (ЕС, Евратом) No 966/2012, отговарят на изискванията за информация, публичност и прозрачност в съответствие с член 35, параграф 2 от Регламент (ЕС, Евратом) No 966/2012 и гарантират подходяща видимост на действията.
 2. В случай на непряко управление от бенефициера по ИПП II оперативните структури са отговорни за публикуването на информация относно получателите на средства на Съюза в съответствие с членове 21 и 22 от Делегиран регламент (ЕС) No 1268/2012. Оперативните структури гарантират, че получателят се информира, че ще бъде включен в публикувания списък на получателите. Всички лични данни, включени в този списък, се обработват в съответствие с изискванията на Регламент (ЕО) No 45/2001.
 3. Националните/многонационалните стратегии и техните прегледи, както програмите са публични документи, когато е приложимо, и са достъпни за широката общественост и гражданското общество.
 Член 25
 Видимост и комуникации
 1. Комисията и бенефициерът по ИПП II се споразумяват относно последователен план за комуникационни дейности, с които да оповестяват и активно да публикуват информация относно